COVID-19 – Koronavirus | ATKV-Oorde
Die situasie verander voortdurend. Die departement van gesondheid en die Nasionale Instituut vir Oordraagbare Siektes (NIOS) sal die publiek op die hoogte van die jongste verwikkelinge hou. Dit is elkeen se eie verantwoordelikheid om op die hoogte hiervan te bly, om nie onbevestigde gerugte te versprei nie en om die nodige voorsorgmaatreëls te tref.
Dit word sterk aanbeveel dat jy teen griep (die 2020-entstof sal binnekort beskikbaar wees) en ook teen pneumokkokale infeksies (indien vir jou aangedui) ingeënt word. Dit sal die las op die gesondheidsorgstelsel verlig, jou vermoë om te werk beskerm, en dit kan voorkom dat jy as ’n moontlike COVID-19-geval geïdentifiseer word. Die belangrikste is dat dit siekte in die algemeen – nie net COVID-19 nie – sal help voorkom.
Geen reisverbod is tans ingestel nie.
Die ATKV se deposito-en-kansellasiebeleid bly onveranderd.
Die Wêreldgesondheidorganisasie (WGO)
Die ATKV sal die situasie monitor en inligting op die relevante ATKV-webwerwe publiseer. Gepubliseer: 11/03/2020